**เรือนจำติหาร** (อักษรโรมัน: Tihar) เป็นเรือนจำในนิวเดลี ประเทศอินเดีย และเป็นหมู่เรือนจำที่ใหญ่ที่สุดในเอเชียใต้ บริหารงานโดยกรมเรือนจำในเดลี รัฐบาลเดลี เรือนจำประกอบด้วยเรือนจำกลางเก้าเรือนจำ และเป็นหนึ่งในหมู่เรือนจำสามแห่งในเดลี อีกสองที่ตั้งอยู่ในโรหินี (มีเรือนจำกลางเดียว) และ มันโทลี (มีเรือนจำกลางหกเรือนจำ) เรือนจำตั้งอยู่ในพื้นที่หมู่บ้านติหาร ราว 3  กิโลเมตรจากชนกปุรี ในนิวเดลีตะวันตก

เรือนจำมีรูปภายนอกเป็นสถาบันการลงทัณฑ์ และมีเป้าหมายหลักคือการเปลี่ยนผู้ถูกคุมขังให้กลายเป็นสมาชิกธรรมดาในสังคม โดยมีการจัดสอนและฝึกทักษะที่เป็นประโยชน์ รวมถึงสอนให้เคารพกฎหมาย ผ่านวิธีการต่าง ๆ เช่น ดนตรีบำบัด ในเรือนจำยังมีสถานีวิทยุของตนเองที่ดำเนินรายการโดยผู้ถูกคุมขังในเรือนจำ เรือนจำติหารยังมีภาคอุตสาหกรรมภายใน ที่ผลิตสินค้าภายใต้ตราสินค้า *Tihar* ข้อมูลเมื่อ ธันวาคม 2019[update] เรือนจำติหารมีผู้ถูกคุมขังอยู่ 17,534 คน ในขณะที่เรือนจำมีขนาดรองรับได้ไม่เกิน 10,026 จำนวนผู้ถูกคุมขังในปลายปี 2019 สูงขึ้นถึง 11.79% เมื่อเทียบกับปีก่อนหน้า

ในสมัยที่เรือนจำติหารมีกิรัน เบดี เป็นผู้ตรวจการใหญ่เรือนจำ (Inspector General of Prisons) เธอได้จัดให้มีการปฏิรูปหลายประการในเรือนจำติหาร เช่น การเปลี่ยนชื่อใหม่เป็น "อาศรมติหาร" (Tihar Ashram) และจัดให้มีโครงการฝึกวิปัสสนาในทั้งผู้คุมและนักโทษ ภายใต้การสอนในระยะแรกโดยเอส เอ็น โคเอ็นกา นอกจากนี้ การศึกษาภายในเรือนจำยังเคยผลิตนักโทษที่เมื่ออกไปแล้วสมารถสอบผ่านข้อสอบข้าราชการ UPSC ในปี 1961 โรงงานของเรือนจำได้ตั้งขึ้นในเรือนจำกลางหมายเลข 2 ของติหาน ปัจจุบันกิจการอุตสาหกรรมของเรือนจำขยับขยายไปรวมถึงกิจการช่างไม้, ทอผ้า, ตัดเย็บ, กระดาษทำมือ, ศิลปะเชิงพาณิชย์ และเบเกอรี่ ในปี 2009 ยังมีการเพิ่มหน่วยทำรองเท้า ขึ้น และมีการเปิดตัวตราสินค้า *TJ's* ข้อมูลจากเดือนพฤษภาคม 2014 มีนักโทษ 700 คนที่ทำงานในหน่วยอุตสาหกรรมเหล่านี้ และ 25% ของรายได้จะถูกนำไปฝากไว้ในทุนสวัสดิการเหยื่อ (Victim Welfare Fund) สำหรับจ่ายค่าชดเชยแก่เหยื่อและครอบครัว

การหลบหนี
---------

เชร์ สิงห์ รานา ซึ่งถูกจับกุมจากฐานฆาตกรรมฟูลัน เทวี ในปี 2001 หลบหนีออกจากเรือนจำติหารในเดือนกุมภาพันธ์ 2004 ก่อนที่จะถูกจับกุมอีกครั้งที่โกลกาตาในปี 2006 ในเดือนมิถุนายน 2015 มีนักโทษสองคนที่รอการตัดสินโทษในเรือนจำติหารขุดอุโมงค์หลบหนีจากเรือนจำสำเร็จ

ปัญหาสุขภาพ
-----------

เรือนจำไม่มีสิ่งอำนวยความสะดวกสำหรับผู้ป่วยอัมพาตครึ่งล่าง นอกจากนี้ หน่วย Integrated Counseling and Testing Centre ยังรายงานว่าราว 6% ถึง 8% ของนักโทษ 11,800 คนในติหารมีเชื้อ HIV จำนวนความชุกนี้สูงกว่าค่าเฉลี่ยในประชากรของอินเดีย

อ้างอิง
-------

1. 1 2  "Department of Tihar Prisons". Government of Delhi. คลังข้อมูลเก่าเก็บจากแหล่งเดิมเมื่อ 2021-01-26. สืบค้นเมื่อ 2020-12-22.
2. ↑  Tihar prison in India: More dovecote than jail. The Economist (5 May 2012). Retrieved 2012-05-31.
3. ↑  "Official Website of Central Jail, Government of National Capital Territory of Delhi, India". *tiharprisons.delhi.gov.in*. สืบค้นเมื่อ 2022-08-15.
4. ↑  "Now, a Tihar Idol". *The Times of India*. 10 June 2012. คลังข้อมูลเก่าเก็บจากแหล่งเดิมเมื่อ 26 January 2013.
5. ↑  "Tihar gets its own radio station – TJ FM Radio". *The Economic Times*. 30 July 2013. สืบค้นเมื่อ 6 June 2014.
6. ↑  Mukharji, Arunoday (4 February 2007) "Brand Tihar is serious business" ''CNN-IBN''. Ibnlive.com (20 June 2007). Retrieved 2012-05-31.
7. ↑  Relief to Tihar inmate after he makes it to IAS  The Hindu, 11 February 2009
8. ↑  "Tihar Jail Products". Tihar Jail. คลังข้อมูลเก่าเก็บจากแหล่งเดิมเมื่อ 2018-01-04. สืบค้นเมื่อ 2014-05-08.
9. ↑  "Phoolan murder accused arrested in Kolkata". *DNA India* (ภาษาอังกฤษ). 25 April 2006. สืบค้นเมื่อ 9 June 2022.`{{cite web}}`: CS1 maint: url-status (ลิงก์)
10. ↑  "Prisoners tunnel out of Delhi jail". BBC. 29 June 2015.
11. ↑  "Tihar says no facility for paraplegic, murder accused gets bail". *The Indian Express*. 12 July 2012.
12. ↑  340 HIV positive prisoners in Tihar. *The Times of India* (30 May 2011). Retrieved 2012-05-31.

แหล่งข้อมูลอื่น
---------------

* เว็บทางการ เก็บถาวร 22 ธันวาคม 2013 ที่ เวย์แบ็กแมชชีน
* เว็บทางการ (ในภาษาฮินดี)